Δημόσια Οικονομική Υπηρεσία (Ελλάδα)

Η Δημόσια Οικονομική Υπηρεσία (ΔΟΥ) είναι παράρτημα της ΑΑΔΕ, στην καθομιλουμένη, εφορία, για την οικονομική συνδιαλλαγή φυσικών και νομικών προσώπων με το κράτος. Οι Ανώνυμες Εταιρείες υπάγονται στη ΔΟΥ-ΦΑΕ (Δημόσια Οικονομική Υπηρεσία Φορολογίας Ανωνύμων Εταιρειών).

Δεν υπάρχει κεντρικός ή επίσημος διαδικτυακός ιστότοπος της ΔΟΥ για την πραγματοποίηση επιχειρηματικών δραστηριοτήτων ή τη λήψη φορμών μέσω διαδικτύου, επειδή κάθε δήμος είναι υπεύθυνος μόνο για την παροχή ενός ενημερωτικού ιστοτόπου. Όλες οι συναλλαγές απαιτούν ΑΦΜ, ο οποίος είναι διαφορετικός από τον αριθμό ΑΜΚΑ.

Το 1845 εκδόθηκε ο πρώτος νόμος για την ίδρυση φορέα οικονομικών συνδιαλλαγών με το νεοσύστατο κράτος από τον Ανδρέα Μεταξά. Ιδρύθηκε μία Οικονομική Εφορία σε κάθε επαρχία. Στις 8 Αυγούστου 2011 η κυβέρνηση άρχισε να μειώνει τον αριθμό των ΔΟΥ, στη συνέχεια κατήργησε 49 ΔΟΥ στις 22 Οκτωβρίου 2012, 51  ΔΟΥ καταργήθηκαν στις 14 Ιανουαρίου 2013 και 19 νησιωτικές ΔΟΥ στις 17 Ιουνίου 2013. Στις 22 Φεβρουαρίου 2018 ανακοινώθηκε η κατάργηση ή συγχώνευση 16 ΔΟΥ και στις 7 Σεπτεμβρίου 2018 άλλες 4 ΔΟΥ ανακοινώθηκε ότι θα συγκεντρωθούν. Έφθασε να αριθμεί 189 ΔΟΥ.

Τον Αύγουστο του 2024, στο πλαίσιο της γενικής αναδιάρθρωσης της ΑΑΔΕ, ξεκίνησε η συγχώνευση των ΔΟΥ σε υπερεφορίες. Στην Περιφέρεια Αττικής και την Π. Ε. Θεσσαλονίκης αντικαταστάθηκαν από τα ΚΕΦΟΔΕ (Κέντρο Φορολογικών Διαδικασιών και Εξυπηρέτησης), κυρίως στις αρμοδιότητες των ΦΑΕ. Στην υπόλοιπη Ελλάδα, το έργο των ΔΟΥ θα απορροφηθεί από τις Υπηρεσίες Φορολογικής Εξυπηρέτησης (ΥΦΕ). 

Τον Αύγουστο του 2024 υπήρχαν 71 ΔΟΥ: 36 Ά Τάξης, 1 Ά1 τάξης, 8 Ά2 Τάξης, 21 Ά - Β’ Τάξης και 5 Β’ τάξης.

Παραπομπές

Κατηγορία:Ελληνική οικονομία
Κατηγορία:Ανεξάρτητη Αρχή Δημοσίων Εσόδων